internet vaartha 156 Views
రుచిసోయా, అలెగ్జాన్‌లకు సెబీ ఆదేశం
న్యూఢిల్లీ : ధరల రిగ్గింగ్‌ ద్వారా అనుచిత లబ్దిపొందిన రుచిసోయా వెంటనే రూ.20 కోట్ల రూపాయలను జమచేయాలని సెబీ ఆదేశించింది. రుచిసోయా, ఎగ్జలాన్‌ ఇన్‌ఫ్రా సంస్థలకు ఈ ఉత్తర్వులు జారీ చేసింది. రుచి సోయా ఇండస్ట్రీస్‌తోపాటు సెబీ ఏడు సంస్థలకు స్పష్టమైన ఆదేశాలు జారీచేస్తూ మొత్తం ఈ ఏడు సంస్థలు 8.3 కోట్ల రూపాయలు వడ్డీతో సహా ఎస్క్రోఖాతాకు జమచేయాలని ఆదేశించింది. వీటిలో నవిన్యా మల్టిట్రేడ్‌, శ్రేయాస్‌ క్రెడిట్‌ అండ్‌ క్యాపిటల్‌, బీటల్‌ మినరల్స్‌, అండ్‌ కన్‌స్ట్రక్షన్స్‌, అవెంటిస్‌ బయోఫీడ్స్‌, బీటుల్‌ ఆయిల్స్‌, అండ్‌ ఫీడ్స్‌, సన్‌మేట్‌ట్రేడ్‌, యుని24 టెక్నో సొల్యూషన్స్‌ సంస్థలున్నాయి. అలెగ్జాన్‌ ఇన్‌ఫ్రాకు సంబంధించి సెబీ 52 సంస్థలకు ఆదేశాలు జారీచేస్తూ ఆరుగురు డైరెక్టర్లు, మరో 44 ఇతర సంస్థలు మొత్తంగా 12.54 కోట్ల రూపాయలు వడ్డీతోసహా ఎస్క్రోఆతాకు జమచేయాలని సూచించింది. 2010 డిసెంబరు నుంచి 2012 జనవరి మధ్యకాలంలో జరిగిన లావాదేవీలపై సెబీ నిర్వహించిన దర్యాప్తులో అనేక అవకతవకలు, చట్టవిరుద్ధమైన లావాదేవీలు జరిగి అనుచిత లబ్దిని పొందాయని గుర్తించింది. చివరి నిమిషంలో ఉన్న ధరకంటే ఎక్కువకు రుచిసోయా ఇండస్ట్రీస్‌ పరంగా ఏడు సంస్థలు లావాదేవీలు భారీగా చేసాయి. రుచిసోయా ధరలను ఒక్కసారిగా పెంచేందుకు కృషిచేసాయి. అగ్జెలాన్‌ ఇండస్ట్రీస్‌ కూడా షేరుధరలను అనుచితంగాపెంచి అవకతవకలకు పాల్పడినట్లు కొత్తగా ఎక్కువధరను ఒక్కసారిగా ఏర్పాటుచేసిందని సెబీ అభియోగాలు మోపింది. ఎస్క్రోఖాతాల్లో ఈ 20 కోట్ల సొమ్ము జమచేసేంతవరకూ ఈ సంస్థలు ఎలాంటి లావాదేవీలునిర్వహించడనికి వీలులేదు. వాటి ఆస్తులు, లేదా సెక్యూరిటీలను బదలాయించేందుకు కూడా వీలులేదని సెబీ ఆదేశించింది.